Wer ſich (glickſeelig) kan in Euch
Beſehen/ wirt reichlich geſegnet/
Dan jhr gantz wunderlich liebreich
Sein hertz mit frewden vberꝛegnet.
Die ſtrahlen ewers liechts/ vnd ewers anblicks glantz
Seind zugleich der Lieb pfeil/ vnd auch der keuſchheit
ſchantz;
Dan Sie mit lieb vnd luſt entleben/
Vnd dan mit ſuͤſſer forcht vnd ehr
Widrumb belebend/ Vns die lehr/
Den Engeln gleich zu leben/ geben.